**Søknad hjelpeinstruktør**

BSI Dans er en frivillig organisasjon som drives av frivillige, sosiale og positive sjeler. Vi trenger din hjelp!

6 gode grunner til å bli hjelpeinstruktør i BSI Dans:

* Det er utrolig sosialt og gøy!
* Du blir en bedre teknisk danser.
* Du får en-til-en veiledning og opplæring i å selv planlegge og holde kurs.
* Du får erfaring med å snakke foran store folkemengder.
* Du får være med å spre danseglede til Bergens mange studenter.
* ….nevnte vi at det er utrolig gøy?

Som hjelpeinstruktør i BSI Dans vil du bli lært opp av hovedinstruktørene i den aktuelle dansegrenen til å kunne holde egne kurs. Hovedinstruktørene vil gi deg opplæring i å planlegge, gjennomføre kurs, samt hjelpe deg opp på det tekniske nivået som kreves for å undervise på det nivået som er tenkt. Du vil også få prøve å holde alle deler av et kurs i løp av opplæringen. For å bli hovedinstruktør i BSI Dans må man være hjelpeinstruktør ett eller flere semestre. Det skal også nevnes at selv om man plukkes ut til å være hjelpeinstruktør, er det ingen garanti at man blir hovedinstruktør.

Målet med opplæringen er at man skal kunne planlegge og holde kurs selvstendig og at en skal kunne trene opp nye hjelpeinstruktører når opplæringen er fullført. Det er ikke noen frist for når man skal trene opp nye hjelpeinstruktører, men det er et krav at en skal lære opp nye instruktører slik at en alltid har instruktører i klubben som kan ta over når noen ønsker å gi seg.

Vi søker personer som er positiv, utadvendt og har et brennende ønske om å spre danseglede. Det stilles ingen krav til at man må ha et høyt danseteknisk nivå, det viktigste er at man har et sterkt ønske om å lære, og at man ønsker å lære bort til andre. Du må ha et ønske om en gang å selv bli hovedinstruktør, planlegge og holde egne kurs. Du må også en gang i fremtiden være innstilt på å ha egne hjelpeinstruktører som du lærer opp og videreformidler kunnskapen din til. Det aller viktigste er at du er engasjert og at du ønsker å spre positivitet og danseglede gjennom BSI Dans!

Det oppfordres å ta kontakt med hovedinstruktørene i grenen hvor du ønsker å bli hjelpeinstruktør. På denne måten gjør du ansiktet ditt kjent for noen av de som skal være med å vurdere din søknad.

Til slutt ønsker vi å gjøre oppmerksom på at dette er en åpen søkerunde, og at BSI Dans hvert semester vil vurdere behovet for å ta inn nye hjelpeinstruktører. Noen semestre vil vi gjerne trenge flere nye hjelpeinstruktører, mens vi andre semestre ikke vil trenge å ta inn noen.

Fyll ut spørsmålene på neste side (og send til trenerrep@bsi-dans.no) – vi ser frem til å høre fra deg!

**Introduser deg selv:**

Navn:

Alder:

Telefon, epost:

Hva føler du at du kan bidra med til BSI Dans?

Hvorfor ønsker du å bli hjelpetrener?

I hvilken dansegren ønsker du å være hjelpetrener?

Hvilke kurs har du selv gjennomført i BSI Dans (evt i andre klubber)?

*Du bør ha deltatt på et flertall av kursgangene for å ha gjennomført et semester.*

Hva driver du med i Bergen til daglig (skole, jobb etc.)?

Hvor lenge har du per dags dato planlagt å bo i Bergen?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Er det noen du kunne tenke deg å undervise sammen med?

*(Søknadene deres behandles individuelt, men vi ønsker gjerne å vite hvem som evt ønsker å undervise sammen når vi vurderer søknadene.)*

Med vennlig hilsen

BSI Dans